El Club de Tenis Burjassot celebra les Jornades Socials
2025-07-24

Les pistes de tenis del Poliesportiu Municipal de Burjassot han sigut testimoni de la celebració de les Jornades Socials del Club de Tenis Burjassot.

El CT Burjassot va celebrar un dia de convivència en el qual gran part dels socis del club es van ajuntar per a viure una jornada diferent gaudint i practicant el seu esport favorit. Tal com han assenyalat des de l’entitat burjassoter, van preparar un campionat intern amb partits de dobles en el qual hi havia Lliga Or i Lliga Plata, tenint cadascuna d’elles dos guanyadors.

En paraules de l’entitat, “passem un gran matí entre amigues i amics amb 24 partits i més de cinc hores gaudint de la raqueta”. El Club ha agraït el suport de l’Ajuntament de Burjassot, des de la Regidoria d’Esports, dirigida per Juan Gabriel Sánchez, qui va estar present en la jornada, al costat del coordinador esportiu del Consistori.